

**ЖАС ЖУРНАЛИСТЕРГЕ АРНАЛҒАН**

 **«MEDIA BOOT CAMP» ЖАЗҒЫ МЕКТЕБІНІҢ**

 **ЕРЕЖЕСІ**

**Астана қаласы**

 **2023 жыл**

**Жас журналистерге арналған**

**«Media Boot Camp» жазғы мектебінің**

**ЕРЕЖЕСІ**

1. **Жалпы ережелер**

1.1 Қазақстан Республикасының Ақпарат және қоғамдық даму министрлігі, «Қазақстандық қоғамдық даму институты» КеАҚ «MediaLab» орталығының ұйымдастыруымен жас журналистерге арналған **«Media Boot Camp»** жазғы мектебі *(бұдан әрі – Жазғы мектеп)* өтеді.

1.2 Жазғы мектепке журналистика мамандығында оқитын ЖОО-ның магистранттары және 3-4 курс студенттері қатысады.

1.3 Жазғы мектеп **2023 жылғы 29 маусым мен 2 шілде** аралығындаөткізіледі.

1. **Мақсаты мен міндеттері**

**Мақсаты** – заманауи талаптарға сай мамандар пулын қалыптастыру үшін ЖОО-ның журналистика мамандығында оқитын 3-4 курс студенттері мен магистранттарының біліктілігін арттыру және кәсіби дағдыларын дамыту;

**Міндеттері:**

- журналистиканың негізгі бағыттарын меңгеру, жаңа технологияларды практикада қолдану;

- жас журналистердің коммуникативті дағдыларын жетілдіру;

- қатысушылардың қоғамдық белсенділігін арттыру және шығармашылық қырын шыңдау;

1. **Қатысу тәртібі мен шарттары**

3.1 Жазғы мектепке ЖОО-ның күндізгі бөлімінде оқитын 3-4 курс студенттері мен магистранттары қатыса алады.

3.2Жазғы мектепке қатысушы үміткерлер №1 қосымшадағы **сауалнаманы** толтырып, **мотивациялық хат** және **қатысушы портфолиосын** жолдау керек. Олар комиссия шешімі бойынша іріктеледі.

Құжаттар төмендегі талаптарға сәйкес дайындалу қажет:

* **Сауалнаманың әр сұрағына толық жауап беру;**
* «Мен неге жазғы мектепке қатысуға лайықтымын?» деген тақырыпта **мотивациялық хат жазу**;

Хаттың көлемі 1,5-2 беттен аспау керек және MS Word форматында, Times New Rоman қарпімен, 14 қаріп өлшемімен, 1,0 аралықта жазылу қажет. Мотивациялық хатта мына сұрақтар қамтылуы тиіс:

1. Жазғы мектепке қатысу мақсаты қандай?

2. Жазғы мектеп үміткерге не береді?

3. Жазғы мектепте алған білімі қоғамға қалай пайдалы болады?

* **Портфолиода** кейінгі 5 жылдағы аудандық, қалалық, облыстық, республикалық газеттерде жарияланған мақалалары, сюжеттері, влогтары мен подкасттарының сілтемелерін жазу; Журналистика саласы бойынша жеткен жетістіктерін дәлелдейтін құжаттардың (алғыс хаттар, грамоталар, дипломдар, сертификаттар) көшірмелерін көрсету;

3.3 Қатысушы үміткерлер жоғарыда аталған құжаттарды, medialab.kipd@gmail.com электронды поштасына **2023 жылғы 5 маусымға** **дейін** *(қоса алғанда)*жолдауы қажет. Ескерту! **Белгіленген мерзімнен кейін жолданған қатысушылардың құжаттары қарастырылмайды.**

3.4 Комиссия шешімі бойынша Жазғы мектепке өткен қатысушылардың тізімі <https://kipd.kz/> сайтында **2023 жылғы 15 маусымға** дейін жарияланады.

3.5 Іріктеу кезеңінен өтпеген қатысушыларға хабар жолданбайды.

**4. Комиссия құрамы**

4.1 Жазғы мектепке қатысушыларды анықтау мақсатында үміткерлердің жұмысын бағалау үшін комиссия құрылады.

4.2 Комиссия құрамын ұйымдастыру комитеті анықтайды.

4.3 Комиссия құрамы кәсіби журналистер мен педагог-ғалымдардан, медиаэксперттер мен ҚҚДИ ұсынған сала мамандарынан тұрады.

4.4 Комиссия мүшелері үміткерлерді ұйымдастыру комитеті ұсынған талаптар мен арнайы форма бойынша бағалайды.

4.5 Үміткерлерді таңдап, шешім қабылдаған кезде даулы мәселелер туындаған жағдайда, **конкурс** **комиссиясы төрағасының** дауысы шешеді.

**5. Қатысушылардың жазғы мектепке кезіндегі шығындары**

5.1 Қатысушылардың Астана қаласына дейінгі іссапар шығынын *(жол жүру, тамақтану)* жіберуші жақ өздері өтеуі қажет.

5.2 Ұйымдастыру комитеті шара барысындағы жатын орын, кофе-брейк, Астана-Бурабай, Бурабай-Астана бағытындағы көлікпен қамтамасыз етеді.

5.3 Жазғы мектептің белсенді қатысушыларына сертификаттар мен үлестірмелі материалдар табысталады. **Жазғы мектепке қатысу тегін.**

**6. Өтетін орны**

Ақмола облысы, Бурабай ауданы, «TERRASSA-PARK» базасы *(қосымша нақтыланады)*.

 **7. Ұйымдастыру комитетімен байланыс орнату**

Жазғы мектепті ұйымдастыру комитеті: Астана қаласы, ҚР Ақпарат және қоғамдық даму министрлігі, «Қазақстандық қоғамдық даму институты» КеАҚ «MediaLab» орталығы,

Мекен-жайы: Қабанбай батыр көшесі 11/5, 706 кабинет.

Байланыс телефоны: 8 (7172) 79-64-23; 8 700 988 53 90 Қанапиянов Рүстем Жанболатұлы.